[{"text_idx": "#000002", "text": "Maen rhaid fod Rhodri Morgan a\u2019i gyd Lafurwyr mewn panig llwyr heno. Dydy nhw, yng Nghymru, erioed wedi cael y profiad o beidio dal pw\u0302er. Ar ben y drychineb o golli awenau llywodraeth yng Nghymru bydd y glymblaid enfys yn dod a PR i fewn i etholiadau lleol ac o ganlyniad mi gollith Llafur ei hegemoni ar lefel Cyngor Sir hefyd. Er mai Llafur (gellid dadlau) ddaeth a Datganoli i Gymru, yr eironi fawr yw fod y datganoli hwnnw wedi dod a dechrau\u2019r diwedd i hualau\u2019r Blaid Lafur yng Nghymru."}, {"text_idx": "#000003", "text": "Yn wreiddiol fy ngobaith i oedd cael bod yn wrthblaid gref am bedair blynedd arall er mwyn cael codi momentwm i herio Llafur a chipio grym yn 2011. Ond gan bod y Dem. Rhyddion wedi dweud \u2018no we\u2019 i glymblaid gyda Llafur mae\u2019n rhaid i Blaid Cymru fod yn rhan o\u2019r llywodraeth mewn rhydd fodd. Felly y ddau ddewis, fe ymddengys, ar hyn o bryd ydy rhain:"}, {"text_idx": "#000006", "text": "Waeth i fi fod yn onest, toes yr un o\u2019r opsiynau uchod yn ddelfrydol felly mater o ddewis y \u2018lesser of two evils\u2019 yw hi bellach. Yn bersonol dwi wedi penderfynu mod i\u2019n ffafrio mynd i fewn gyda gweddill y gwrth-bleidiau sydd, wrth gwrs, yn cynnwys yr hen fwgan sef y Tori\u0308aid. Mewn amddiffyniad i gefnogi clymblaid o\u2019r fath gwerth fyddai pwysleisio mai ni, Plaid Cymru, fyddai yn arwain y Glymblaid, nid y Ceidwadwyr. Dyma wrth gwrs oedd safbwynt IWJ yn ystod yr ymgyrch, \u2018we would never go in to a Tory-led coalition\u2019, mae \u2018plaid-led\u2019 yn fater cwbwl wahanol wrth gwrs."}, {"text_idx": "#000008", "text": "Yn answyddogol mae aelodau cyffredin y Blaid wedi dechrau protestio yn barod a hynny ar, ie dyna chi, maes-e yn y drafodaeth yma! Mae Gwahanglwyf Dros Grist wedi cyhoeddi \u201cbyddai\u2019n well gen i rwygo fy ngherdyn aelodaeth Plaid Cymru na mynd i glymblaid gyda\u2019r blaid a ddinistriodd fy nghymuned.\u201d Ond mae aelod cyffredin arall o\u2019r Blaid, Cymru13, yn ateb yn o\u0302l gan ddweud yn reit graff a chywir: \u201cGlanhau mes Llafur Sosialaidd wnaeth y Tori\u0308aid yn yr Wythdegau \u2013 Os na fyddai Llafur di gor wario gymaint a\u2019r Lo a Haearn o 1945-1979 nes fod y wlad bron yn bancrupt byddai dim rhaid i\u2019r Toriaid fod mor galed ar Gymru.\u201d"}, {"text_idx": "#000009", "text": "Yn ogystal mae Rhods, Ceidwadwr Cymreig, wedi dechrau trafodaeth ar maes-e yn nodi ei \u2018Dream Team\u2019 ar gyfer cabinet y llywodraeth enfys, yma. Yn y rhithfro mae V. Roderick yn cynhyrfu\u2019n lan, yma."}, {"text_idx": "#000010", "text": "Felly dyna fy safbwynt i \u2013 os oes rhaid i\u2019r Blaid fod yn rhan o glymblaid/partneriaeth/dealltwriaeth pam ddim ei harwain hi? Os methith Llafur a ffurfio Llywodraeth rwy\u2019n disgwyl ymlaen yn eiddgar i weld sut y gwingith Eluned \u2018arrogant\u2019 Morgan ASE allan o hwn."}]